钦定古今图书集成/历象汇编/乾象典/第005卷 > 章潢图书编 > 天地只是阴阳二气
## 钦定古今图书集成/历象汇编/乾象典/第005卷 > 章潢图书编 > 天地只是阴阳二气

唐孔氏曰：阴，荫也，阴气在内奥荫；阳扬也，阳气在外发扬。伏羲见阴阳之数，画一奇以象阳，画一偶以象阴，阳一而施，阴两而承，本一气也。生则为阳，消则为阴，二者一而已。阳来则生，阳去则死，万物生死主乎阳，则归之于一也。盖！天地是劈初阴阳之气结成，立其大者，以为之主，便是个胚模。子然后为父为母，生”人生物，千变万化，皆不出此。所以充塞宇宙何？莫非阴阳之气，都离两个物事不得。造化之初，以气造形，故阴阳生天地；以形寓气，故天地转阴阳。汉董仲舒始推出阴阳为儒者宗。是故儒者知阴阳则知天地，而万事万物无馀奥矣。